Geen name by matriekuitslaeArgieffoto Matriekuitslae wat in koerante gepubliseer word, gaan slegs die identiteitsnommer en eksamennommer van leerlinge bevat, het die departement van basiese onderwys Dinsdag gesê. Dié besluit is geneem ná ŉ taakspan se aanbeveling dat die gewoonte, om individuele leerlinge se name te publiseer, hersien moet word, het Elijah Mhlanga, woordvoerder van die departement, in ŉ verklaring gesê. Die besluit is Maandag tydens die Raad van Onderwysministers se vergadering geneem dat die uitslae sonder name gepubliseer sal word. Angie Motshekga, minister van basiese onderwys, het die vergadering in Pretoria behartig.